**TAJ-T IGAZOLÓ HATÓSÁGI IGAZOLVÁNY**

**(TAJ KÁRTYA) MÁSODLAT IGÉNYLÉSE**

**Tisztelt Ügyfelünk!**

A személyazonosító jel helyébe lépő azonosítási módokról és az azonosító kódok használatáról szóló 1996. évi XX. törvény 10. §-a alapján, a Társadalombiztosítási Azonosító Jelet igazoló hatósági igazolvány kiadásáért az általános tételű eljárási illetéknek megfelelő igazgatási szolgáltatási díjat fizet a polgár, ha az új hatósági igazolvány kiadása birtokából való elkerülés (lopás, elvesztés, megsemmisülés) vagy megrongálódás miatt válik szükségessé.

Az illetékekről szóló 1990. évi XCIII. törvény 29. § (1) bekezdése értelmében az általános tételű eljárási illeték mértéke **3000 Ft.**

Felhívjuk szíves figyelmüket, hogy a Társadalombiztosítási Azonosító Jelet igazoló hatósági igazolvány másodlat kiadásért az igazgatási szolgáltatási díjat az erre rendszeresített – **az ügyfélszolgálaton igényelhető – készpénz-átutalási megbízáson, vagy az ügyfélszolgálatunkon működő házipénztárba kell befizetni.**

Banki átutalás esetén, Budapesti és Pest vármegyei lakóhellyel rendelkező ügyfelek részére az igazgatási szolgáltatási díj a következő számlaszámra fizethető be: **10023002-00301222-00000000 (Kedvezményezett: Budapest Főváros Kormányhivatala).** **Kérjük, hogy a kérelemhez a banki átutalás bizonylatát minden esetben csatolni, bemutatni szíveskedjenek, a közlemény rovatban kérjük az ügyfél nevének feltüntetését.**

Névváltozás, illetve eltulajdonítás esetén – a rendőrségi feljelentésről készült jegyzőkönyv bemutatása mellett – a TAJ másodlat kiállítása díjmentes.